 Markii kulankaasi soo dhamaaday waxa saxaafada si wada jira ula hadlay afhayeenka madaxtooyada, Mudane Deyr oo sheegay in ujeedada kulankani ay la xidhiidho ujeedada safarka madaxweynaha ee xaalada abaarta waxaanu ku soo dhaweeyey sheekh Cabdiraxmaan Axmed, oo ku hadlayey afka gudida heer qaran ee abaaraha Somaliland, waxaanu sheekhu yidhiugu horayn waxaynu Ilaahay ka baryeynaa inuu abaarta inaga soo jebiyo, xaalad adag ayaa jirta oo sii adkaanaysa, cabashada iyo qayla-dhaantu maalinba maalinta ka damaysa aad ayey u sii adkaanaysaa, guddiduna intii hawshani soo korodhay waxay qabatay hawl aad u balaadhan waxaana aanu isla goaansanay in aanu soddon kun oo qoys 30,000 Family oo taakulo degdeg ah aanu gaadhsiino, goboladan ay masiibada abaartu ku habsatay gaar ahaan afarta gobol ee Saaxil, Togdheer, Sanaag iyo Sool,. 